text.text: موقع واب يعبر على أفكار وعقيدة ومشروع الحركة القومية التونسية
text.text_idx: #000000
text.text: الرئيسيةالسيادة التونسيةالسيادة التونسية تجاه الحجج البورقيبية لفشل الدول المشابهة
text.text_idx: #000006
text.text: السيادة التونسية تجاه الحجج البورقيبية لفشل الدول المشابهة
text.text_idx: #000007
text.text: بعد نهارين من وقفة “لا للحصانة البرلمانية” الي نظمها الحزب القومي التونسي يوم السبت 18نوفمبر2019 قدام المجلس في باردو، كلمني واحد ناشط سياسي في حزب كبير و ديراكت قالي “أهلا بالقومية التونسية، شنوةعاملين مظاهرة؟؟!” ...
text.text_idx: #000009
text.text: صديقي الناشط الحزبي زاد قالي انتوما رافعين السقف برشا تشبهو لأنصار الشريعة هوما يحبو تطبيق الشريعة وانتوما تحبو السيادة. كهو عاد حطني مع أنصار الشريعة باش يسهال النقاش.
text.text_idx: #000011
text.text: كيف نطرحو خطر الانقلاب خطر الاضطرابات خطر الحرب الأهلية ونستشهدوا بالحالات المشابهة عربيا/اسلاميا/افريقيا و نردو بهذه الحجة على غاية السيادة فإن الهدف هو تخويف الأمة و تبرير واقع الذل والإنحطاط السياسي الروحي الي تعيش فيه و الأهم محاولة إرضائها عبر فشل الآخرين باش متحسش روحها وحدها في العار و هوكا العار مع الجماعة هو شرف.
text.text_idx: #000014
text.text: إنه التفكير الي يبرر و يكرس الدونية التونسية و يحاول يمنع الورح التونسية من الثورة و الاهم يحاول انو يخدرها بالترضيات الجوفاء المزيفة و المتخلفة.
text.text_idx: #000016
text.text: القوميين التوانسا نتهم بأنو أحنا شعبويين، حالمين، طوباويين، طفوليين أو مهبلة. و واحد قلي كول خبزتك مسارقة وفك عليك إيه إنه اليأس و عقلية العلوش الي تخلينا ديما نراو الأمة التونسية دونية، ضعيفة، عاجزة و لازمها ترضي العالم لجمع باش تنجم تعيش.
text.text_idx: #000019
text.text: هذا الوضع عشناه سابق في القرن 19 وقتلي كانت الدول الأوروبية تتراتح علينا لين استفردت بينا فرانسا أخيرا وخذات الحق الحصري في الإغتصاب.
text.text_idx: #000023
text.text: إذا كان فما دول أو أنظمة قومية/اسلامية/ماركسية فشلت تماما في تحقيق السيادة والقوة والتقدم فانو هذا الفشل يخصها و مهوش قدر مكتوب على تونس إنها تعيش لانها اصغر أو أفقر أو أقل عدد سكان.
text.text_idx: #000024
text.text: – القومية التونسية تطرح مدخل او مقاربة أخرى للتفكير في الفشل الأجنبي. اذا كان فما دول/انظمة حاولت وفشلت (مهما كانت الاسباب) فانو ملازمناش نخافو، ملازمناش نيئسو، مالازمناش نذرحو ملازمناش نتراجعوا مالازمناش نتنازلو على غاياتنا العظمى.
text.text_idx: #000026
text.text: وهذا نتعلموه بالممارسة و المراجعة السياسيين مش بالتراجع الببوشي والتهرب من المواجهة.
text.text_idx: #000031
text.text: نعرف انو الشعب التونسي انبهر بيهم بسبب قوتهم الدعائية وبسبب النظام التونسي القزم (قزم اخلاقيا و سياسيا مش حكاية حجم) وراهن عليهم عاطفيا علخر و شجعهم و دعالهم و تابعهم و لكن في الآخر انهزمو و انهاروا تماما و ظهرو بكلهم بهبارة و لذا أحبط الشعب التونسي توجع و ضربو اليأس وتويكا يقول منجحوش اذوكم العمالقة بش تنجح تونس الصغيرة.
text.text_idx: #000033
text.text: الشعب التونسي محتاج الايمان بالامة التونسية محتاج للايمان بالسيادة التونسية كهو و من بعد دور القيادة السياسية انها توعيه بمخاطر المعركة و بالتضحيات العامة اللازم تقديمها من الجميع لأجل تحقيق الغايات القومية. مشكلة كل الانظمة الفاشلة المنهارة انها وعدت، خطبت، حمست الجماهير و محضرتهاش للتضحيات و مابناتلهاش الوعي الثوري القادر على المواجهة و الي ينتج الابداع و هذا علاش انهارو في لحظات و قعدت كل قوتهم في الصدى الاعلامي كهو.
text.text_idx: #000034
text.text: المنهج القومي التونسي واضح: التوعية بالقضية وغرس الإيمان والتوعية بالتضحيات ثم التحرك.
text.text_idx: #000036
text.text: إذا فشلنا في انو نردو طموحاتنا غاية عامة يلتف حولها الشعب التونسي بكل عزيمة و استعداد كامل لتقديم كل أنواع التضحيات اذا فشلنا في بعث روح الصمود وروح الاستشهاد في الأمة فلن ننجح أبدا في تحقيق أي تقدم في أي مجال كان.
text.text_idx: #000037
text.text: مسألة السيادة و القومية التونسية
text.text_idx: #000040
text.text: جذور النفوذ الفرنسي الأوروبي في تونس
text.text_idx: #000042
text.text: اترك تعليقاً إلغاء الرد
text.text_idx: #000045
text.text: تابعنا على الفيسبوك
text.text_idx: #000049